Hurgada

Hurgada (iné názvy pozri nižšie) je egyptské turistické centrum na pobreží Červeného mora. 

Je roztiahnuté zhruba  pozdĺž pobrežia a nezasahuje príliš dovnútra obklopujúcej púšte. Prázdninové dediny a hotely poskytujú vodné športové zariadenia pre plachetnice a potápačov.

Názov 
Slovenské názvy sú: 
normovaný slovenský názov: Hurgada
iné slovenské názvy: Hurghada (toto je zároveň nem., angl., fr. a pod. názov), Hurg(h)áda
slovenský prepis súčasného úradného arabského názvu (pozri nižšie): 
 prepis zo štandardnej arabčiny: Al-Gardaka alebo Al-Gurdaka (iné prepisy: Al-Ghardaqa, Al-Ghardaka, Al-Ghurdaqa, Al-Ghurdaka)
 prepis z egyptskej arabčiny: El-Gardaka (iné prepisy: El-Ghardaqa, El-Ghardaka; namiesto E môže byť vždy I)

Súčasný úradný arabský názov je الغردقة, t. j.:
 v odbornom prepise zo štandardnej arabčiny:  al-ġardaqah alebo al-ġurdaqah
 v egyptskej štandardnej výslovnosti: el-ġärdäʾä (namiesto e môže byť i, namiesto ä môže byť a, namiesto ʾ môže byť to isté ako v štandardnej arabčine [čiže q])
 vo výslovnosti miestneho dialektu: il-ġurdaga.

Ako vidno, súčasný arabský názov (Gardaka) je odlišný od mimoarabského názvu (Hurgada). Podľa viacerých autorov však pôvodný arabský názov znel Hurgada (presnejšie: هرغادة - v odbornom prepise: hurġāda, v bežnom slovenskom prepise: Hurgáda alebo Hurgháda), čiže bol zhodný s dnešným mimoarabským názvom. Vznikol vraj podľa púštnej oblasti nazývanej ديشة هرغادة (v bežnom slovenskom prepise: Díša Hurg(h)áda).

Dejiny 

Dedina, z ktorej sa neskôr vyvinulo dnešné mesto Hurgada, bola prvýkrát osídlená v roku 1905 . Pôvodne bola Hurgada rybárskou dedinou. Ropa bola objavená v oblasti v roku 1913 a v roku 1921 začali britské ropné spoločnosti s jej ťažbou a exportom . Počas vlády kráľa Farúka bolo v meste postavené rekreačné stredisko, ale po znárodnení egyptského priemyslu prezidentom Násirom bolo presunuté do egyptských ozbrojených síl. Počas Opotrebovacej vojny medzi Izraelom a Egyptom (1967–1970) bol ostrov v Červenom mori na východ od mesta opevnený egyptskými jednotkami a používaný ako stanovište radara . 22. januára 1970 bol ostrov dejiskom operácie Rhodos, helikoptérového útoku izraelských jednotiek, ktoré ho obsadili na 36 hodín. Počas októbrovej vojny v roku 1973 bol prístav v Hurgade cieľom štyroch izraelských operácií. 

V septembri 1994 zabili strelci, ktorí Hurgadou prechádzali, dvoch Egypťanov a nemeckého turistu; ďalší Nemec bol pri útoku zranený a na následky zranení zomrel po návrate do Nemecka. V roku 2016 pri teroristickom útoku v Hurgade, inšpirovanom džihádistickou skupinou Islamský štát, boli zranení traja turisti. Pri ďalšom teroristickom útoku v Hurgade v roku 2017 istý muž vyhlásil, že chce zabíjať iba Neegypťanov, a dobodal sedem turistiek. Pri útoku, ktorý sa odohral v dvoch samostatných rezortných hoteloch, zahynuli dve Nemky a jedna Češka.

Časti 
Pozostáva z dvoch hlavných častí:
 Sakála (angl. Sakkala/Saqalah) - Toto je turistické centrum Hurgady. Pozostáva prevažne z hotelov.
 Dahár/Ad-Dahár (angl. Dahar/El Dahar/Ad-Dahar) - Toto je najstaršia časť Hurgady, kde sa nachádza napríklad niekoľko mešít, koptský kostol, najväčší mestský bazár, poštový úrad a vnútromestské autobusové stanice. Zahŕňa okrem iného aj štvrť Al-Hilál (El Helal/El Hilal).

Ďalšie časti (výber):
 Al-Ahjá’ (angl. Al-Ahyaa/El Ahea/El Ahia; názov doslova znamená "živé tvory") - Toto je rekreačná časť na severnom okraji Hurgady. Je úzka, ale veľmi dlhá (dĺžka: 12 km).
 Al-Kawtar [iné prepisy: Al-Kautar/Al-Kausar ] (angl. Al-Kawthar/El Kawther/El Kawsar; Kausar je názov jednej z rajských riek v islame) - Toto je moderná turistická časť Hurgady
 Al-Mamšá (angl. El Memsha/El Mamshaa; názov doslova znamená "promenáda") - Toto je 5 km dlhá promenáda s hotelmi.

Zdroj 
 - týka sa len kapitoly Dejiny

Iné projekty 

Mestá v Egypte
Prímorské letoviská v Egypte